Material: papyrus
ἐξ ὑπομνηματισμῶν Ἰουλίου Κουιντιανοῦ τοῦ κρατίστου 
ἐπιστρατήγου ἔτους δευτέρου Λουκίου 
Σεπτιμίου Σεουήρου Περτείνακος Σεβαστοῦ Μεσορὴ β. μεθʼ · 
κληθέντος Πεκῦσις Ἀπύγχεως καὶ ὑπακούσαντος Διαδέλ
φος ῥήτωρ εἶπεν· ἐάν σοι δοκῇ, κάλεσον τὸν τῆς Νείλου 
πόλεως κωμογραμματέα, ᾧ ὁ ἡμέτερος ἐνκαλεῖ. κλη
θέντος καὶ μὴ ὑπακούσαντος Ἀρτεμίδωρος στρατηγὸς εἶπ[ε]ν· 
κωμογραμματέα οὐκ ἔχι ἡ Νείλου πόλις, ἀλλὰ πρεσβυτέρους 
διαδεχομένους. Διάδελφος ῥήτωρ εἶπεν· κεκέλευσται ὑπὸ 
τῶν κατὰ καιρὸν ἡγεμόνων ἕκαστον ἰς τὴν ἑαυτοῦ κώ
μην καὶ μὴ ἀπʼ ἄλλης κώμης εἰς ἄλλην μεταφαίρεσθαι. 
ὅτι νῦν κωμογραμματεὺς ἐπηρεάζει τῷ συνηγορου
μ[έ]νῳ, ἀνέδωκεν αὐτὸν πράκτορα ἀργυρικῶν τῆς ἰδίας 
κώμης εἰς ἄλλην λειτουργείαν. ἀξιοῖ ἀναγεινώσκων τὰ κε
κελευσμένα μὴ ἀφέλκεσθαι ἀπὸ τῆς ἰδίας εἰς ἀλλοτρίαν. 
Κοιντιανὸς εἶπεν· στρατηγὸς διαλήμψεται, ὃ τῶν ἐμῶν 
μερῶν καταλάβηται, ἐπʼ ἐμὲ ἀναπέμψιν.